SET ปิดเช้าพุ่งกระฉูด 18 จุด รับแรงซื้อหุ้น SET50-SET100 จับตากลุ่มแบงก์ประกาศงบ
SET ปิดเช้าพุ่งกระฉูด 18 จุด รับแรงซื้อหุ้น SET50-SET100 จับตากลุ่มแบงก์ประกาศงบ โดยดัชนีช่วงเช้าปิดที่ระดับ 1,567.40 จุด เพิ่มขึ้น 18.44 จุด หรือ 1.19% มูลค่าการซื้อขาย 4.9 หมื่นล้านบาท
19 เม.ย. 2564

สื่อข่าวรายงานว่า ดัชนีช่วงเช้าปิดที่ระดับ 1,567.40 จุด เพิ่มขึ้น 18.44 จุด หรือ 1.19% มูลค่าการซื้อขาย 4.9 หมื่นล้านบาท
10 หุ้นดันดัชนีเช้านี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวขึ้นได้ดีกว่าคาด เป็นไปในทิศทางเดียวกับตลาดหุ้นในภูมิภาคเอเชียที่เช้านี้ส่วนใหญ่เคลื่อนไหวในแดนบวก ตอบรับตัวเลขเศรษฐกิจสหรัฐฯออกมาดี และ GDP ของจีนแข็งแกร่ง
ส่วนบ้านเราก็มีแรงหนุนจากภาครัฐฯไม่ใช้มาตรการล็อกดาวน์และเคอร์ฟิว มีเพียงมาตรการคุมเข้มสกัดการแพร่ระบาดไวรัสโควิด-19 ซึ่งตลาดฯปรับตัวขึ้นได้ดีเช้านี้มาจากหุ้นหลายตัวที่ปรับขึ้นกระจายในกลุ่ม SET50 และ SET100 โดยเฉพาะ SET100 บวกได้ดี โดยหุ้นบางตัวมีปัจจัยเฉพาะหนุน อย่าง INTUCH , AOT ก็มีแรงซื้อเข้ามา รวมถึงหุ้นในกลุ่มอิเล็กทรอนิกส์ที่ขึ้นมาได้ดี นำโดยหุ้น DELTA
อย่างไรก็ดี ยังต้องติดตามการประชุมธนาคารกลางยุโรป (ECB) ที่จะมีขึ้นในวันที่ 22 เม.ย.นี้ และการทยอยประกาศผลประกอบการของบริษัทจดทะเบียน นำโดยกลุ่มแบงก์
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะเคลื่อนไหวในแดนบวกได้ต่อไป โดยมีแนวรับ 1,555 จุด ส่วนแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
INTUCH  มูลค่าการซื้อขาย   3,514.38 ล้านบาท  ปิดที่  63.25 บาท เพิ่มขึ้น  4.75 บาท
CPF     มูลค่าการซื้อขาย   1,579.82 ล้านบาท  ปิดที่  29.50 บาท ราคาไม่เปลี่ยนแปลง
DELTA   มูลค่าการซื้อขาย   1,567.48 ล้านบาท  ปิดที่ 390.00 บาท เพิ่มขึ้น 18.00 บาท
KBANK   มูลค่าการซื้อขาย   1,538.30 ล้านบาท  ปิดที่ 136.00 บาท เพิ่มขึ้น  1.50 บาท
SAWAD   มูลค่าการซื้อขาย   1,350.58 ล้านบาท  ปิดที่  82.75 บาท เพิ่มขึ้น  0.50 บาท